Source: http://skol.citrus.dev/fi/tietoa-alasta/asiantuntijapalveluiden-hankintaohjeet
Timestamp: 2020-07-03 14:23:05+00:00
Document Index: 18333733

Matched Legal Cases: ['kko ', 'kko ', 'kko ', 'kko ', 'kko ', 'kko ']

Asiantuntijapalveluiden hankintaohjeet | Teknologiateollisuus
Päivitetty 17.12.2019 klo 14.01
Hankintalakisarja RT-ohjeet 11268-11278 suunnittelu- ja konsultointipalveluiden julkisiin hankintoihin
Syksyllä 2015 käynnistetyn Hyvät hankintamenettelyt -kehityshankkeen tuloksena syntyneet RT-ohjeet on julkaistu vuonna 2017. Kehityshankkeen lähtökohtana oli kehittää työkalumaisia ja käytännönläheisiä sekä hyvät käytännöt kokoavia ohjeita rakennusalan suunnittelu- ja konsultointipalveluiden hankintoihin. Kehityshankkeen tuloksina syntyneet ohjeet muodostavat uuden RT-ohjesarjan: hankintalakisarjan. Lisätietoja: https://skol.teknologiateollisuus.fi/fi/ajankohtaista/hankintalakisarja-rt-ohjeet-11268-11278-suunnittelu-ja-konsultointipalveluiden
Standardointimenetelmä, Helsingin yliopiston matematiikan laitoksella kehitetty tasapuolinen ja syrjimätön hinnan ja laadun arviointityökalu
Rakennusalalla lasketaan hinta-laatusuhteita vaihtelevilla tavoilla. Käytetyt menetelmät eivät pysty käsittelemään hinnan ja laadun pisteytysten erisuurten hajontojen ongelmaa. Jotta hankintalaki ja asetetut hinnan ja laadun painoarvot toteutuisivat, tulee hinnasta ja laadusta mitatut pisteytykset saattaa yhteismitallisiksi. Tasapuolinen ja syrjimätön mittari huomioi hinnan ja laadun erilaiset hajonnat. Hajonnan laskemiseksi tarvitaan tilastotieteessä yleisesti käytetty standardointimenetelmä. Menetelmä on helppotajuinen, käytännöllinen ja syrjimätön. Pienillä havaintomäärillä hajonnan tulkinta ei johda oikeisiin tuloksiin, joten menetelmä ei sovellu neljää pienempiin otoksiin. Tätä suuremmissa tarjouskilpailuissa sen käyttö on perusteltua.
Standardointimenetelmän hankintalainmukaisuus
Englanninkielinen esitys standardointimenettelystä
Suunnittelupalvelujen hankinnan kehittäminen -projektin tuloksena on laadiitut julkaisut
Matti Tauriainen, Suunnittelupalvelujen hankintaopas 2007, ISBN 978-682-845-2. 44 sivua. (0,6 Mt)
Opas antaa tietoa tiivistetysti suunnittelupalvelujen nykyisestä hankintakäytännöstä niin yksityisellä kuin julkisella sektorilla. Tavoitteena on perehdyttää tilaaja nopeasti hankintakäytännön perusperiaatteisin ja menetelmiin.
Projektin tuloksena on laadittu tarjousten arviointia varten seuraavat laskentataulukot:
ARVI-laskentataulukko, versio 2.01 (0,47 Mt)
ARVI-laskentataulukko on Excel-taulukkolaskentaohjelmalle laadittu arviointitaulukko suunnittelupalvelun tarjoajien ja tarjousten arviointia varten. Laskentataulukko mahdollistaa laajan laatukriteeristön ja hintakriteerin yhdistävän arvioinnin (kokonaistaloudellisesti edullisin valinta). Laskentataulukon voit avata näiltä www-sivuilta ja kopioida sen käyttöösi. Laskentataulukko sisältää makroja. Laskentataulukko tullaan päivittämään käyttäjiltä saadun palautteen mukaan. Uuden version voit kopioida näiltä sivuilta käyttöösi. ARVI-laskentataulukon käytön tueksi on laadittu 3 arviointiesimerkkiä (case 1, case 2 ja case 3).
Arviointilomake 2007 (0,1 Mt)
Arviointilomake on Excel-taulukkolaskentaohjelmalle laadittu arviointitaulukko suunnittelupalvelun tarjousten arviointia varten. Arviointilomakkeen kriteeristö muodostuu ARVI-laskentataulukon 1. tason kriteereistä.
RAKLI/SKOL/ATL. 1994. Arviointimenettelyyn perustuva konsultin valinta.
Suomen Rakennuttajaliitto RAKLI:n, Suunnittelu- ja konsulttitoimistojen liitto SKOLin ja Arkkitehtitoimistojen liitto ATL:n kesäkuussa 1994 hyväksymä menettely suunnittelijan valitsemiseksi.
Linkkejä julkisten hankintojen ohjeisiin
http://www.kunnat.net/fi/Yhteystiedot/henkilosto/laki/julkiset-hankinna…
http://www.kunnat.net/fi/Kuntaliitto/yleiskirjeet-lausunnot/yleiskirjee…